CELEX: 31984D0361
Language: el
Date: 1984-06-30 00:00:00
Title: 84/361/ΕΟΚ: Απόφαση του Συμβουλίου της 30ής Ιουνίου 1984 για ενίσχυση παρεχόμενη στους παραγωγούς γεωργικών προϊόντων στην Ομοσπονδιακή Δημοκρατία της Γερμανίας

Avis juridique important

|

31984D0361

84/361/ΕΟΚ: Απόφαση του Συμβουλίου της 30ής Ιουνίου 1984 για ενίσχυση παρεχόμενη στους παραγωγούς γεωργικών προϊόντων στην Ομοσπονδιακή Δημοκρατία της Γερμανίας  

Επίσημη Εφημερίδα αριθ. L 185 της 12/07/1984 σ. 0041 - 0041

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 30ής Ιουνίου 1984  για ενίσχυση παρεχόμενη στους παραγωγούς γεωργικών προϊόντων στην Ομοσπονδιακή Δημοκρατία της Γερμανίας  (84/361/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 93 παράγραφος 2 εδάφιο τρίτο,  το αίτημα της Ομοσπονδιακής Δημοκρατίας της Γερμανίας,  Εκτιμώντας:  ότι ο κανονισμός (ΕΟΚ) αριθ. 855/84 (1) έδωσε στην Ομοσπονδιακή Δημοκρατία της Γερμανίας το δικαίωμα να παράσχει στους παραγωγούς γεωργικών προϊόντων ειδική ενίσχυση, χρησιμοποιώντας σαν μέσο το φόρο προστιθΜέμενης αξίας·  ότι, βάσει του ίδιου κανονισμού, η εν λόγω ενίσχυση δεν επιτρέπεται να υπερβαίνει το 3 % της τιμής (χωρίς ΦΠΑ) που πληρώνει ο αγοραστής του γεωργικού προϊόντος·  ότι το όριο αποδείχθηκε ανεπαρκές λαμβάνοντας υπόψη τις ιδιαίτερες δυσκολίες που συναντά η γερμανική γεωργία· ότι, λόγω της εξαιρετικής αυτής κατάστασης, πρέπει να θεωρηθεί συμβιβάσιμη με την κοινή αγορά μια υπέρβαση του ορίου αυτού·  ότι τα αντισταθμίσματα που παρέχονται με τον παραπάνω τρόπο δεν θα πρέπει, πάντως, να βαίνουν πέραν των αποτελεσμάτων της κατάργησης των νομισματικών εξισωτικών ποσών,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Για το διάστημα από 1ης Ιουλίου 1984 μέχρι 31ης Δεκεμβρίου 1988, θεωρείται συμβιβάσιμη με την κοινή αγορά η ενίσχυση που παρέχει η Ομοσπονδιακή Δημοκρατία της Γερμανίας με τη μορφή μείωσης του ΦΠΑ μέχρι ποσοστού 5 % της τιμής (χωρίς ΦΠΑ) που πληρώνει ο αγοραστής του γεωργικού προϊόντος.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Βρυξέλλες, 30 Ιουνίου 1984.  Για το Συμβούλιο  Ο Πρόεδρος  C. CHEYSSON  (1) ΕΕ αριθ. L 90 της 1. 4. 1984, σ. 1.